CELEX: 32008R0065
Language: lv
Date: 2008-01-25
Title: Komisijas Regula (EK) Nr. 65/2008 ( 2008. gada 25. janvāris ), ar ko 2008. gadam un nākamajiem gadiem atver tarifu kvotas, kas piemērojamas tādu atsevišķu lauksaimniecības produktu pārstrādē iegūtu Norvēģijas izcelsmes preču importam Eiropas Kopienā, uz kuriem attiecas Padomes Regula (EK) Nr. 3448/93

26.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 23/9
            
         
      KOMISIJAS REGULA (EK) Nr. 65/2008
   (2008. gada 25. janvāris),
   ar ko 2008. gadam un nākamajiem gadiem atver tarifu kvotas, kas piemērojamas tādu atsevišķu lauksaimniecības produktu pārstrādē iegūtu Norvēģijas izcelsmes preču importam Eiropas Kopienā, uz kuriem attiecas Padomes Regula (EK) Nr. 3448/93
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 7. panta 2. punktu,
   ņemot vērā Padomes 2004. gada 25. oktobra Lēmumu 2004/859/EK par Nolīguma vēstuļu apmaiņas formā noslēgšanu starp Eiropas Kopienu un Norvēģijas Karalisti par divpusējā Brīvās tirdzniecības nolīguma starp Eiropas Ekonomikas kopienu un Norvēģijas Karalisti Protokolu Nr. 2 (2) un jo īpaši tā 2. pantu,
   tā kā:
   
               (1)
            
            
               Nolīguma vēstuļu apmaiņas formā, kas noslēgts starp Eiropas Kopienu un Norvēģijas Karalisti par divpusējā Brīvās tirdzniecības nolīguma starp Eiropas Ekonomikas kopienu un Norvēģijas Karalisti Protokolu Nr. 2, III punktā paredzētas gada tarifu kvotas dažu Norvēģijas izcelsmes preču importam. Šīs kvotas ir jāatver 2008. gadam un turpmākajiem gadiem.
            
         
               (2)
            
            
               Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi (3), izklāstīti tarifu kvotu pārvaldības noteikumi. Ir lietderīgi noteikt, ka ar šo regulu atvērtās tarifu kvotas pārvaldāmas saskaņā ar minētajiem noteikumiem.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi pārvaldības komiteja, kura nodarbojas ar horizontālajiem jautājumiem, kas saistīti ar Līguma I pielikumā neminētu pārstrādātu lauksaimniecības produktu tirdzniecību,
            
         IR PIEŅĒMUSI ŠO REGULU.
   1. pants
   Kopienas tarifu kvotas Norvēģijas izcelsmes precēm, kas uzskaitītas pielikumā, atver laika posmam no 2008. gada 1. janvāra līdz 31. decembrim un turpmākajiem gadiem.
   2. pants
   Šīs regulas 1. pantā minētās Kopienas tarifu kvotas pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 25. janvārī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 318, 20.12.1993., 18. lpp. Regulā jaunākie grozījumi izdarīti ar Regulu (EK) Nr. 2580/2000 (OV L 298, 25.11.2000., 5. lpp.).
   
      (2)  OV L 370, 17.12.2004., 70. lpp.
   
      (3)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 214/2007 (OV L 62, 1.3.2007., 6. lpp.).
   
      PIELIKUMS
      Gada tarifu kvotas, kas piemērojamas Norvēģijas izcelsmes preču importam Kopienā
      
                  Kārtas numurs
               
               
                  KN kods
               
               
                  Apraksts
               
               
                  Gada kvotas apjoms no 1.1.2008.
               
               
                  Kvotas robežās piemērojamā nodokļu likme
               
            
                  09.0765
               
               
                  ex 1517 10 90
               
               
                  Margarīns, izņemot šķidro margarīnu, kura piena tauku saturs ir ne vairāk kā 10 % no svara
               
               
                  2 470 t
               
               
                  bez nodokļa
               
            
                  09.0771
               
               
                  ex 2207 10 00
                  (Taric kods 90)
               
               
                  Nedenaturēts etilspirts ar spirta tilpumkoncentrāciju 80 % vai vairāk, izņemot spirtu, kas iegūts no EK Līguma I pielikumā uzskaitītajiem lauksaimniecības produktiem
               
               
                  164 000 hl
               
               
                  bez nodokļa
               
            
                  09.0772
               
               
                  ex 2207 20 00
                  (Taric kods 90)
               
               
                  Etilspirts un citi jebkāda stipruma spirti, denaturēti, izņemot spirtu, kas iegūts no EK Līguma I pielikumā uzskaitītajiem lauksaimniecības produktiem
               
               
                  14 340 hl
               
               
                  bez nodokļa
               
            
                  09.0774
               
               
                  2403 10
               
               
                  Smēķējamā tabaka, kas satur vai nesatur tabakas aizstājējus jebkurā proporcijā
               
               
                  370 t
               
               
                  bez nodokļa